# Daugailiai

### Straipsnis iš Vikipedijos, laisvosios enciklopedijos.

Daugailiai
[[Image:|270px]]
Daugailiai
Koordinatės |

55°35'20″ š. pl. 25°50'10″ r. ilg.

Artimiausias miestas |
Savivaldybė | Utenos rajonas
Seniūnija | Daugailių seniūnija
Gyventojų skaičius | 351 (2001 m.)

Vietovardžio kirčiavimas (1 kirčiuotė)
Vardininkas: | Daũgailiai
Kilmininkas: | Daũgailių
Naudininkas: | Daũgailiams
Galininkas: | Daũgailius
Įnagininkas: | Daũgailiais
Vietininkas: | Daũgailiuose

Daugailiai – miestelis Utenos rajone, 18 km nuo Utenos, prie plento į Zarasus. Tai gatvinis miestelis, kurio šiaurės vakariniame pakraštyje telkšo Indrajai. Seniūnijos centras. Stovi medinė Šv. Antano Paduviečio bažnyčia (pastatyta 1883 m.), yra paštas, ambulatorija, pagrindinė mokykla (su 1988 m. įkurtu krašto muziejumi), kultūros namai, biblioteka. Šiauriniame miestelio pakraštyje stūkso Daugailių piliakalnis.

## [taisyti] Istorija

Daugailiai minimi nuo 1254 metų, kai čia buvo pastatyta pilis, kuri kovų su kalavijuočiais metu atliko svarbų vaidmenį ginant kraštą. 1435 m. sutriuškinus Livonijos ordiną prarado strateginę reikšmę ir sumenko. Pirmoji bažnyčia ar koplyčia ant piliakalnio galėjo būti pastatyta XVII a. pabaigoje ar XVIII a. pradžioje, antroji – 1766 metais. 1745 m. Daugailiai minimi kaip miestelis. 1836 m. pro miestelį nutiesus Peterburgo–Varšuvos plentą ir čia įsteigus pašto stotį bei nakvynės namus, Daugailiai pradėjo augti, kadangi tiek nakvynės namams, tiek ir pašto stočiai prižiūrėti ir aptarnauti reikėjo žmonių. XIX a. 2-ojoje pusėje kelionę diližanu pro Daugailius ir apsilankymą juose aprašė poetas Antanas Baranauskas. Gyventojai aktyviai dalyvavo 1863 m. sukilime ir kovose su bolševikais, spaudos draudimo laikotarpiu platino lietuvišką spaudą. 2004 m. rugpjūčio 3 d. Prezidento dekretu patvirtintas Daugailių herbas.

## [taisyti] Nuorodos

- Utenos krašto enciklopedija
- Daugailių parapija
- Daugailių nuotraukos

Rodomas puslapis "http://lt.wikipedia.org../../../d/a/u/Daugailiai.html"

Kategorijos: Lietuvos miesteliai | Utenos rajono gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška